CELEX: 32010R0801
Language: et
Date: 2010-09-13 00:00:00
Title: Komisjoni määrus (EL) nr 801/2010, 13. september 2010 , millega rakendatakse Euroopa Parlamendi ja nõukogu direktiivi 2009/16/EÜ artikli 10 lõiget 3 seoses lipuriigi kriteeriumidega  EMPs kohaldatav tekst

14.9.2010   
            
            
               ET
            
            
               Euroopa Liidu Teataja
            
            
               L 241/1
            
         KOMISJONI MÄÄRUS (EL) nr 801/2010,
   13. september 2010,
   millega rakendatakse Euroopa Parlamendi ja nõukogu direktiivi 2009/16/EÜ artikli 10 lõiget 3 seoses lipuriigi kriteeriumidega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2009. aasta direktiivi 2009/16/EÜ, mis käsitleb sadamariigi kontrolli, (1) eriti selle artikli 10 lõiget 3,
   ning arvestades järgmist:
   
               (1)
            
            
               Lipuriigi tegevusnäitajad kuuluvad selliste üldiste tegevusnäitajate hulka, mille alusel määratakse laeva riskiprofiil.
            
         
               (2)
            
            
               Laeva riskiprofiili hindamisel tuleks arvesse võtta kinnipidamiste määra ühenduses ja sadamariigi kontrolli käsitleva vastastikuse mõistmise Pariisi memorandumi (edaspidi „Pariisi memorandum”) piirkonnas.
            
         
               (3)
            
            
               Lipuriigi tegevusnäitajate hindamisel kasutatava meetodi valimisel on vajalik tugineda Pariisi memorandumi kohaldamisel saadud kogemustele.
            
         
               (4)
            
            
               Käesoleva määrusega ettenähtud meetmed on kooskõlas laevade põhjustatud merereostuse vältimise ja meresõiduohutuse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lipuriikide liigitamine kinnipidamiste määra alusel
   1.   Direktiivi 2009/16/EÜ kohaste lipuriigi tegevusnäitajate kindlaksmääramiseks liigitatakse lipuriigid musta, halli või valgesse nimekirja, mis on vastu võetud kooskõlas Pariisi memorandumiga, võttes arvesse kõiki kontrolle ja kinnipidamisi kolme aasta jooksul. Lisaks jagatakse mustas nimekirjas olevad lipuriigid kinnipidamiste määra alusel väga kõrge, kõrge, keskmise kuni kõrge või keskmise ohutasemega lipuriikideks. Kõnealust liigitust ajakohastatakse igal aastal.
   2.   Lipuriigi liigitamine musta, halli või valgesse nimekirja eeldab vähemalt kolmekümmet sadamariigi kontrolli.
   3.   Lipuriikide liigitamiseks kasutatavad meetodid ja valemid on kooskõlas lisas loetletud lipuriigi kriteeriumidega.
   Artikkel 2
   Lipuriigi tegevusnäitajad Rahvusvahelise Mereorganisatsiooni auditi alusel
   Direktiivi 2009/16/EÜ I lisa I osa 1. jao punkti c alapunktis iii osutatud vastavus, mille alusel laevu käsitatakse vähem ohtlikena, loetakse olemas olevaks, kui komisjon saab lipuriigilt kirjaliku kinnituse, et lõplik auditiaruanne on valmis ja vajaduse korral on esitatud korrigeerivate meetmete kava. Enne 17. juunit 2009 läbiviidud auditeid võetakse samuti arvesse.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. september 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 131, 28.5.2009, lk 57.
   
      LISA
      
         Lipuriigi kriteeriumid
      
      (nagu on osutatud direktiivi 2009/16/EÜ artikli 10 lõike 3 punktis a)
      
                  1.
               
               
                  Lipuriigi tegevusnäitajate arvutamise aluseks on statistiliste arvutuste tegemiseks kasutatav standardvalem, mille puhul teatavad väärtused on kindlaks määratud. Musta/halli ning halli/valge nimekirja piirmäärad on määratletud järgmiste valemitega:
                  
                     
                  milles:
                  N on kontrollimiste arv,
                  p on kinnipidamiste lubatav määr,
                  z on normaaljaotuse kriitiline väärtus (1,645 usaldusnivoo 95 % puhul).
               
            
                  2.
               
               
                  Punktis 1 esitatud valemid aitavad leida kinnipidamiste lubatud arvu kas musta või valge nimekirja puhul. Kui kinnipidamiste arv ületab musta kuni halli nimekirja piirmäära, tähendab see keskmisest halvemat tulemust, ja seega tuleb lipuriik esitada mustas nimekirjas, samal ajal kui kinnipidamiste arv, mis on allpool halli kuni valge nimekirja piirmäära, tähendab keskmisest paremat tulemust, ja seega tuleb lipuriik esitada valges nimekirjas. Kui kinnipidamiste arv on teatava lipuriigi puhul kahe vahel, esitatakse lipuriik hallis nimekirjas.
               
            
                  3.
               
               
                  Et võrrelda musta, halli või valgesse nimekirja liigitatud lipuriikide tegevusnäitajaid, korratakse arvutust, kohandades p väärtust punktis 1 esitatud valemites.
               
            
                  4.
               
               
                  Selleks et lipuriikide tegevusnäitajaid saaks võrrelda, kasutatakse liiategurit (EF). EF näitab mitu korda tuleb p väärtust muuta ja arvutusi korrata nii, et lipuriigi kinnipidamiste arv oleks piirmääraga võrdne. Kui p väärtust suurendatakse või vähendatakse 3 %, vastab see ühele EF-punktile. Halli nimekirja liigitatud laevade puhul arvutatakse EF järgmise valemi alusel.
                  
                     
               
            
                  5.
               
               
                  Mustas nimekirjas olevate lipuriikide liigitamisel väga kõrge, kõrge, keskmise kuni kõrge või keskmise ohutasemega lipuriikideks kaalutakse EFi järgmisi väärtusi.
                  
                               
                           
                           
                              
                                 EF = 4 ja üle selle tähendab väga kõrget ohutaset
                           
                        
                               
                           
                           
                              
                                 EF = 3 kuni 4 tähendab kõrget ohutaset
                           
                        
                               
                           
                           
                              
                                 EF = 2 kuni 3 tähendab keskmist kuni kõrget ohutaset
                           
                        
                               
                           
                           
                              
                                 EF = 1 kuni 2 tähendab keskmist ohutaset